ສານກໍາປູເຈຍ ດໍາເນີນຄະດີ ຄົນໄທ 7 ຄົນ
ຫົວໜ້າພັກຊາດນິຍົມໄທ ປະເຊີນກັບການສອບປາກຄໍ່ໃນສານກໍາປູເຈຍ ໃນຂໍ້ຫາ ຖານທໍາການເຄື່ອນໄຫວຈະລາກໍາ.
ນັກຊາດນິຍົມໄທທີ່ມີຊື່ສຽງທ່ານນຶ່ງ ແລະເລຂານຸການ ຂອງທ່ານ ໄດ້ປະເຊີນກັບການສອບປາກຄໍາ ໃນສານ ແຫ່ງນຶ່ງ ໃນກໍາປູເຈຍໃນວັນພຸດມື້ນີ້ ໃນຂໍ້ຫາຖານທໍາ ການເຄື່ອນໄຫວຈະລາກໍານັ້ນ ບຸກຄົນທັງສອງໃນຈໍານວນຄົນໄທ 7 ຄົນ ຮວມທັງສະ ມາຊິກສະພາ ເວດຊາຊີວະນາຍົກລັດຖະມຸນຕີໄທ ຖືກ ຈັບກຸມໃນເຂດຊາຍແດນທີ່ເປັນບັນຫາໂຕ້ແຍ່ງກັນໃນວັນ ທີ 29 ທັນວາຜ່ານມານີ້ ໂຄສົກປະຈໍາກະຊວງການຕ່າງປະເທດໄທກ່າວວ່າ ທ່ານ ວີຣະສົມຄວາມຄິດໄດ້ຖືກສອບປາກຄໍາປະມານ 45 ນາທີແລະຫລັງຈາກນັ້ນກໍຖືກ ສົ່ງກັບຄືນໄປຍັງຄຸກ Prey Sor ບ່ອນທີ່ພວກຄົນໄທທັງ 7 ຄົນໄດ້ກັກຂັງໂຕໄວ້ ນັບແຕ່ຖືກຈັບກຸມມາ ນາງຣາຕຣີ ພິພັດທະນາໄພບູນ ເລຂາຂອງທ່ານວີຣະ ໄດ້ຖືກສອບປາກຄໍາໃນບ່ອນນຶ່ງອີກ ຕ່າງຫາກ ແລະໄດ້ຖືກສົ່ງກັບຄືນໄປຄຸກແລ້ວ ຂໍ້ກ່າວຫາຖານທໍາການເຄື່ອນໄຫວຈະລາກໍາ ຊຶ່ງໄດ້ຕື່ມໃສ່ໃນວັນອັງຄານວານນີ້ຕໍ່ຂໍ້ ກ່າວຫາກ່ອນໜ້ານັ້ນຄື ການເຂົ້າເມືອງຢ່າງຜິດກົດໝາຍ ຊຶ່ງມີໂທດຈໍາຄຸກແຕ່ 5 ຫາ 10 ປີໄດ້ ທັງສອງຄົນນີ້ຖືກກ່າວຫາວ່າ ຊອກເກັບກໍາຂ່າວສານຊຶ່ງອາດຈະສ້າງ ຄວາມເສຍຫາຍໃຫ້ແກ່ຄວາມປອດໄພແຫ່ງຊາດຂອງກໍາປູເຈຍໄດ້ນັ້ນ